ફાઇંડિંગ ફૅની ફિલ્મનું સ્પેશિયલ સ્ક્રીનિંગ તાજેતરમાં જ મુંબઈ ખાતેના લાઇટબૉક્સ થિયેટરમાં યોજાયું કે જેમાં ફિલ્મના કલાકારોને ભરપૂર શુભેચ્છાઓ પાઠવવામાં આવી . દિગ્દર્શક હોમી અડજાણિયા સૌપ્રથમ પહોંચ્યા . પછી દીપિકા પાદુકોણે , અર્જુન કપૂર તથા ડિમ્પલ કાપડિયા પહોંચ્યાં . કહે છે કે ફાઇંડિંગ ફૅની હિન્દી અને અંગ્રેજી બંને ભાષામાં છે . ફિલ્મને યૂએ સર્ટિફિકેટ મેળવવામાં મુશ્કેલીઓનો સામનો કરવો પડ્યો હતો . સેંસર બોર્ડને દીપિકા પાદુકોણેના આઈ એમ વર્જિન ડાયલૉગ સામે વાંધો હતો . સેંસર બોર્ડને ડિમ્પલના સ્કર્ટ સામે પણ વાંધો હતો . આમ છતાં ગઈકાલે લાઇટબૉક્સ ખાતે ફિલ્મનું સ્પેશિયલ સ્ક્રીનિંગ યોજાયું કે જેમાં હૃતિક રોશન અને કરણ જૌહરે હાજર રહી દીપિકા - અર્જુન - હોમી સહિત આખી ટીમને શુભેચ્છાઓ પાઠવી . વધુ એક સરપ્રાઇઝ એ છે કે હોમી અડજાણિયા આ ફિલ્મ ઉપર એક નવલકથા પ્રકાશિત કરવા જઈ રહ્યા છે . જોકે આ ફિલ્મ પોતે જ એક નવલકથા પર આધારિત છે . હોમીના જણાવ્યા મુજબ ફિલ્મના કો - રાઇટર કેરસી ખંભાતા તેમની નવલકથા તૈયાર કરી રહ્યા છે . ચાલો હાલ તો આપને બતાવીએ ફાઇંડિંગ ફૅનીના સ્પેશિયલ સ્ક્રીનિંગમાં કોણ - કોણ પહોંચ્યું :